ANDREW WOMMACK EVANKELIUMIN ÄÄRELLÄ
OPETUSTA ELIASTA 19/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan tänään pitkää opetussarjaani Eliasta.
Ensi jakso on luultavasti sarjan viimeinen osa, -
jos vain saan mahdutettua kaiken haluamani näihin kahteen jaksoon.
Rakastan tätä opetusta ja uskon, että siitä on teille apua.
Minulla on tästä aiheesta myös upouusi kirja.
Opetukseni Eliasta on nyt ensi kertaa saatavissa kirjana.
Olen käsitellyt valtavasti asioita.
Suurimman osan ajasta olen puhunut 1. kuningasten kirjan luvuista 17―19.
Luvuissa 17 ja 18 Elia toimi kaikessa oikein ja sai kokea suuria ihmeitä, -
mutta luvussa 19 hän alkoi kuvitella olevansa isiään parempi.
Hän ylpistyi eikä enää ollut niin riippuvainen Jumalasta kuin alussa.
Sen seurauksena hän pakeni Iisebeliä ja masentui siitä niin, -
että pyysi Jumalaa ottamaan itsensä hengiltä.
Jumala kysyi häneltä mitä hän teki siinä paikassa. Elia vastasi väärin, -
mutta Jumala armahti häntä ja kysyi saman kysymyksen uudestaan.
Elia antoi saman, väärän vastauksen, joten Jumala käski hänen -
voidella itselleen seuraaja. Jumala siis korvasi hänet toisella profeetalla.
Kannattaa tilata materiaalini aiheesta, koska tuo oli todella lyhyt yhteenveto -
tärkeimmistä asioista, joita voimme oppia Elian elämästä.
Elia jätti tekemättä kaksi kolmesta asiasta, jotka Jumala käski tehdä, -
mutta silti Jumala käytti häntä vielä. Hänen työnsä jäi kuitenkin kesken.
Luvun 19 tapahtumien jälkeen hän eli vielä monta vuotta, -
mutta Herra käytti häntä vain profetoimaan Ahabille sen jälkeen, -
kun Ahab oli varastanut Naabotin viinitarhan ja tapattanut tämän.
Lisäksi 2. kuningasten kirjan luvussa 1 Elia sai tulen iskemään taivaasta -
vielä kahdesti ja tappoi kaikkiaan 102 miestä.
Hän teki vain nämä kaksi asiaa. En ole varma, kuinka kauan hän eli.
Joidenkin tutkijoiden mukaan hän eli vielä 15―20 vuotta.
Joka tapauksessa Elia oli kauan aikaa syrjässä, poissa julkisuudesta.
Kuitenkin tuo sama mies oli aiemmin noussut 3,5 vuodessa -
Israelin kansan vaikutusvaltaisimmaksi henkilöksi.
Hän aloitti herätyksen, jossa koko kansa kääntyi Jumalan puoleen.
Hänellä olisi pitänyt olla edessään rikas ja hedelmällinen palvelutyö, -
mutta koska hän ensin ylpistyi ja sitten rypi itsesäälissä -
ja kieltäytyi tekemästä asioita, jotka Jumala oli käskenyt tehdä, -
hänen kauttaan ei tapahtunut enää kovinkaan paljon.
Olisi helppoa sanoa, että Elia kääntyi pois Jumalan tahdosta -
ja eli lopun elämänsä pimeydessä, mutta kertomus ei lopu näin.
Elia toimi yhä Jumalan voimassa. Haluan korostaa tätä, -
koska tämä on pakko sanoa. Elia jätti tekemättä asioita, -
jotka Jumala selväsanaisesti käski hänen tehdä, -
mutta silti Jumala käytti häntä voimallisesti.
Puhuin jo profetiasta, jonka hän antoi Ahabille.
Sen mukaan koirat nuolisivat Ahabin veren juuri samassa paikassa, -
jossa Naabot tapettiin ja että koirat söisivät Isebelin Jisreelissä.
Nuo asiat toteutuivat täsmälleen Elian profetian mukaisesti.
Kerron nyt lyhyesti 2. kuningasten kirjan luvun 1 tapahtumat, -
koska haluan saada käsiteltyä paljon asioita kahdessa ohjelmassa.
Ahabin ja Isebelin poika oli nimeltään Ahasja.
Hänestä tuli kuningas Ahabin kuoltua. 2. kuningasten kirjan luvussa 1 -
hän putosi yläkerrasta ja loukkaantui. Niinpä hän lähetti palvelijansa -
kysymään Baal-Sebubilta, Ekronin jumalalta, toipuisiko hän.
Hän oli Israelin, Jumalan kansan kuningas, -
mutta seurasi jumalattomien vanhempiensa esimerkkiä -
ja kääntyi mieluummin Baal-Sebubin kuin Israelin Jumalan puoleen.
Elia sai Sanan Herralta, meni sanansaattajia vastaan ja sanoi, -
että heidän tuli palata sen miehen luo, joka lähetti heidät kysymään neuvoa -
vierailta jumalilta, sillä hän ei nousisi vuoteeltaan vaan kuolisi.
Sanansaattajat kääntyivät heti ja palasivat Ahasjan luo.
Ahasja ihmetteli, miksi he palasivat jo. He kertoivat tavanneensa miehen, -
joka käski heidän palata ja kertoa Ahasjalle, että tämä kuolisi.
Ahasja kysyi, millainen mies se oli, ja he vastasivat: -
"Hänellä oli yllään karvanahka ja nahkavyö vyötäisillä."
Olen lukenut kommentaareja, joiden mukaan Elialla oli -
niin pitkä parta, että se ulottui ainakin hänen vyötäröönsä asti.
Hän oli siis todella karvainen mies, joka pukeutui erikoisesti.
Niinpä Ahasja sanoi heti: "Se oli tisbeläinen Elia".
Muistakaa, että Elia oli ennustanut Ahasjan vanhempien kuoleman, -
ja Ahasjan isä oli jo kuollut täsmälleen Elian profetian mukaan.
Oli siis ymmärrettävää, ettei hän halunnut kuullakaan Eliasta.
Hän oli niin varma siitä, että sanan- saattajat olivat tavanneet Elian, -
että lähetti 50 sotilasta ottamaan Elian vangiksi ja tuomaan hänet linnaansa.
Luen nyt osan kertomuksesta, jakeesta 2. Kun. 1:9.
"Ja hän lähetti hänen luokseen viidenkymmenenpäämiehen -
ja hänen viisikymmentä miestänsä. Ja kun tämä tuli hänen luoksensa, -
hänen istuessaan vuoren kukkulalla, sanoi hän hänelle: 'Sinä Jumalan -
mies, kuningas käskee: Tule alas'. Mutta Elia vastasi ja sanoi -
viidenkymmenenpäämiehelle: 'Jos minä olen Jumalan mies, niin tulkoon -
tuli taivaasta ja kuluttakoon sinut ja sinun viisikymmentä miestäsi'.
Silloin tuli taivaasta tuli -
ja kulutti hänet ja hänen viisikymmentä miestänsä."
Ajattele, jos joku tulisi sinua vastaan ja vastaisit: "Jos olen Jumalan mies, -
tulkoon taivaasta tuli", ja taivaasta iskisi salama ja tappaisi hänet.
Aika hurjaa. Ja tämä tapahtui vuosia sen jälkeen, -
kun Elia oli jättänyt tekemättä sen, minkä Jumala oli käskenyt tehdä.
Hän ei voidellut kuninkaita, mutta silti Jumala oli hänen kanssaan -
ja Elia toimi Jumalan voimassa niin, että Jumalan tuli iski alas. Jae 11 -
"Hän lähetti taas hänen luoksensa toisen viidenkymmenenpäämiehen -
ja hänen viisikymmentä miestänsä. Tämä lausui ja sanoi hänelle: -
'Sinä Jumalan mies, näin käskee kuningas: Tule kiiruusti alas'.
Mutta Elia vastasi ja sanoi heille: 'Jos minä olen Jumalan mies, -
niin tulkoon tuli taivaasta ja kuluttakoon sinut ja sinun -
viisikymmentä miestäsi'. Silloin tuli taivaasta Jumalan tuli -
ja kulutti hänet ja hänen viisikymmentä miestänsä."
Jo 102 miestä oli kuollut. Jumalan voima oli siis yhä Elian elämässä.
Lopulta kolmas viidenkymmenen- päällikkö tuli Elian luo.
Hän oli hurskas mies ja pyysi Elialta armoa: -
"Tiedän, mitä aiemmille sotilaille tapahtui. Tottelen vain kuningasta.
Tulisitko mukaani?" Niinpä Jumala käski Elian mennä heidän mukaansa.
Elia meni ja sanoi Ahasjalle, että tämä kuolisi, -
koska ei kääntynyt Israelin Jumalan puoleen, ja niin tapahtui.
Elialle ei käynyt kuinkaan.
Tämä oli siis toinen vain kahdesta kerrasta, jolloin Jumala käytti Eliaa -
sen jälkeen, kun tämä oli masentunut ja ollut tottelematon Jumalalle.
Jumala ei siis juuri käyttänyt häntä noin 20 vuoteen.
Se on surullista. Emme tiedä, mitä kaikkea olisi voinut tapahtua.
Jos kansa olisi kääntynyt Jumalan puoleen, Naabot ei ehkä olisi kuollut.
Syyrian kuningas ei ehkä olisi tehnyt Israelissa niin paljon tuhoa.
Koko Israelin historia olisi voinut olla erilainen.
Ehkä jopa tuhannet ihmiset kärsivät siitä, -
että Elia ei toiminut Jumalan tahdon mukaan.
Lisäksi Elisa, hänen seuraajansa, joutui tekemään osan hänen töistään.
Ette ehkä ymmärrä, mistä puhun, jos ette nähneet edellistä jaksoa.
Jumala käski Elian voidella Hasael Syyrian kuninkaaksi -
ja Jeehu Israelin kuninkaaksi.
Elia ei tehnyt niin. Se muutti noiden maiden historian kulkua.
Tästä vakavasta epäonnistumisesta huolimatta Jumala käytti Eliaa yhä.
Elian kokopäiväinen palvelutyö kuitenkin jäi kesken.
Haluan sanoa toisen asian, joka ei ole suoraan Elian elämästä.
Hänen seuraajansa Elisan elämästä huomaamme, -
että Elisa teki kaksi kertaa niin paljon ihmeitä kuin Elia konsanaan.
Tiedämme varmasti, että ainakin kaksi hänen tekemistään ihmeistä, -
Hasaelin ja Jeehun voiteleminen kuninkaiksi, olivat asioita, -
jotka Jumala oli käskenyt Elian tehdä. Elian seuraaja joutui tekemään ne.
Tässä on jälleen yksi asia, jonka voimme oppia Elian elämästä.
Jos emme tee uskollisesti sitä, mihin Jumala on meidät kutsunut, -
Jumala nostaa jonkun toisen.
Jumalan tahto toteutuu kyllä, mutta meiltä voi jäädä jotain saamatta.
Voimme viivästyttää Jumalan tahdon toteutumista, muttemme estää sitä.
Olen opettanut tästä asiasta Mooseksen elämän kautta.
Mooses yritti toteuttaa Jumalan tahdon ja vapauttaa juutalaiset -
10 vuotta etukäteen. Siksi hän joutui viettämään 40 vuotta erämaassa -
ja juutalaiset joutuivat kärsimään orjuudesta 30 vuotta lisää.
Sadat tuhannet juutalaiset kuolivat orjuudessa vielä sen jälkeen, -
kun Jumala oli sanonut vapauttavansa heidät, koska Mooses ei totellut.
Vaikka Mooses sotki asiat pahasti, Jumala käytti häntä, -
toteutti tahtonsa ja vapautti Israelin.
Tämä on tärkeä asia, koska monet uskonnolliset ihmiset opettavat, -
että koska Jumala on Kaikkivaltias, Hän saa aina tahtonsa läpi.
Presidentti ei kuulemma tulisi valituksi, ellei Jumala tahtoisi niin.
Ei, ihmiset valitsevat hänet. Jumala voi vaikuttaa ihmisiin, -
mutta Hän ei hallitse meitä kuin olisimme sätkynukkeja.
Yritän hillitä itseäni, koska en halua puhua politiikkaa, -
mutta minusta Amerikka on menossa aivan väärään suuntaan.
Se johtuu päättäjistämme, mutta en syytä Jumalaa heistä.
Syytän ihmisiä, jotka ovat tavallaan myyneet äänensä poliitikoille.
Poliitikot lupaavat heille kaikenlaista, jos vain saavat heidän äänensä.
Se on väärin, mutta ei Jumala hallitse tätä kaikkea.
Jumala ei myöskään pakottanut Eliaa tekemään mitään.
Elia ei totellut, joten Jumala etsi toisen miehen toteuttamaan tahtonsa.
En tiedä, valitsiko Jumala alun perin minut tekemään tätä työtä.
Ehkä Hän puhui ensin jollekulle toiselle.
Saamme tietää kaiken vasta, kun kerran pääsemme taivaaseen.
Tulee olemaan mielenkiintoista tietää, mitä kaikkea Jumala halusi tehdä, -
mutta se viivästyi tai vaikeutui, koska ihmiset eivät totelleet.
Emme voi estää Jumalaa, mutta voimme aiheuttaa ongelmia.
Kävin paljon Kathryn Kuhlmanin kokouksissa.
Hän sanoi Jumalan sanoneen, ettei ollut ensimmäinen henkilö, -
jonka Jumala valitsi tuohon parantamistehtävään.
Hän oli vasta viides, jolle Jumala puhui siitä.
Jumala oli puhunut ensin miehille, mutta he eivät kuunnelleet, -
joten Jumala käytti naista aikana, jolloin naisten toimimista -
tuollaisissa tehtävissä ei hyväksytty siinäkään määrin kuin nykyisin.
Se oli aivan ennen kuulumatonta.
Kuhlman oli vasta viides vaihtoehto.
Tiedän varmasti, että jakeessa 1. Sam. 13:13 Samuel sanoi Saulille: -
"Et ole noudattanut Herran, Jumalasi, käskyä, jonka hän antoi sinulle; -
muutoin olisi Herra vahvistanut sinun kuninkuutesi Israelissa -
ikuisiksi ajoiksi."
Saulhan oli Israelin ensimmäinen kuningas. Sitten tuli Daavid, -
jolle Jumala lupasi, että hänen sukunsa hallitsisi Israelia ikuisesti.
Tämä täyttyi Jeesuksessa, joka oli Daavidin sukua.
Nykyisin ajattelemme, että Jumala aikoi alunperinkin valita Daavidin, -
mutta Daavidia ei olisi ikinä tullut, jos Saul olisi totellut Jumalaa.
Saul olisi pysynyt kuninkaana, ja hänen jälkeensä Joonatan.
Joonatan oli hurskas mies, josta olisi tullut loistava kuningas.
Se oli Jumalan alkuperäinen ajatus, mutta jakeen 1. Sam. 13:14 mukaan -
Herra oli nyt etsinyt itselleen mielensä mukaisen miehen.
Daavid syntyi vasta 8 vuotta tuon Samuelin profetian jälkeen.
Daavid tappoi Goljatin n. 17-vuotiaana ja hänestä tuli kuningas 30-vuotiaana.
Samuelin profetian jälkeen kului siis 38 vuotta -
ennen kuin Daavidista tuli kuningas ja Israelin historian kulku muuttui.
Samuelin profetian mukaan Daavid oli vasta Jumalan kakkosvaihtoehto.
Saul oli ykkösvaihtoehto, mutta hän ei toteuttanut Jumalan tahtoa.
Sen vuoksi sekä hän että hänen poikansa Joonatan kuolivat, -
eikä Joonatanista tullut kuningasta, -
vaikka Jumala oli valinnut ja voidellut hänet siihen tehtävään.
Kaikkien näiden ihmisten ja erityisesti Elian esimerkin pohjalta voin sanoa, -
että sinun itsesäälisi ja masennuksesi on maksanut niin sinulle itsellesi -
kuin kaikille ympärilläsi oleville ihmiselle kaiken sen, -
mitä Jumala olisi halunnut sinun tekevän.
Ne eivät toteudu, ellet täytä paikkaasi. Meillä kaikilla on oma osamme tässä.
Jumala joutui nostamaan esiin Elisan täyttämään Elian paikan.
Elisa teki varmasti kaksi asiaa, jotka Elian olisi pitänyt tehdä.
Ehkä jotkin muutkin Elisan tekemistä ihmeistä olivat asioita, -
jotka Jumala oli alun perin kutsunut Elian tekemään.
En tiedä, onko Jumala puhunut minunkin työstäni ensin muille.
Tämän olen oppinut Eliasta.
En halua, että joku muu joutuu tekemään loppuun sen, -
mihin Jumala on minut kutsunut. Kun tulee aikani lähteä, haluan, -
että olen tehnyt kaiken sen, mistä Jumala on puhunut minulle.
En halua, että yksikään ihme tai ilmestys jää minulta väliin.
Yritän tyhjentää itseni täysin, ettei kenenkään tarvitse paikkailla työtäni.
Toki uskon opetuslapseuteen ja haluan nostaa esiin muita, -
jotka voivat vuorostaan auttaa monia. En usko, että sinäkään haluat, -
että joku joutuu tekemään asioita, jotka sinut on kutsuttu tekemään.
Elämälläsi on tarkoitus.
Minun on pakko sanoa joillekuille teistä: Kuinka oikein aiotte toteuttaa -
Jumalan suunnitelman elämäänne varten, ellette tiedä, mikä se on?
Kun opetan tästä kokouksissani, melko usein käy niin, -
että 80―90 prosenttia ihmisistä nousee, kun kysyn, -
kuinka moni ei tiedä tekevänsä sitä, mihin Jumala on heidät kutsunut.
He ehkä toivovat niin ja haluaisivat, että Jumala käyttäisi heitä.
He eivät kuitenkaan varmasti tiedä seuraavansa Jumalan tahtoa, -
vaan antavat olosuhteiden sanella elämänsä.
Ja he ovat Pyhällä Hengellä täyttyneitä kristittyjä!
Jumalan suunnitelma elämässämme ei toteudu vahingossa.
Olen nyt Coloradossa. Jos haluan päästä täältä New Yorkiin, -
en voi vain istua autooni ja alkaa ajaa luottaen siihen, -
että päädyn sinne. Minun pitää tietää, mihin olen menossa.
Matkalla on monta mutkaa ja risteystä.
En pääse määränpäähäni, ellen tee oikeita valintoja.
Ymmärrämme tämän luonnollisessa maailmassa, -
mutta hengellisessä mielessä emme tiedä, mihin olemme menossa.
Ajelehdimme vain elämän läpi toivoen, että asiat järjestyvät jotenkin.
Emme ajaisi näin, mutta annamme elämämme kulkea näin.
Jumalalla on sinulle suunnitelma, ja sinun on toteutettava se, -
muuten Jumala joutuu nostamaan esiin jonkun toisen tekemään sen.
Käytän miljoonia tv-lähetyksiin, -
jotta voisin tavoittaa niin monia ihmisiä kuin mahdollista.
Silti tiedän, että sinulla on ystäviä, sukulaisia ja työkavereita, -
jotka eivät tule koskaan kuulemaan mitään minusta, -
vaikka käyttäisin sata kertaa näin paljon rahaa, mutta heillä on sinut.
Jos otat tämän Sanan vastaan ja etsit Jumalan johdatusta, -
tulet tavoittamaan sellaisia ihmisiä, joita minä tai kukaan muu ei tavoita.
Siksi sinun on välttämättä tunnettava Jumalan tahto sinua kohtaan -
ja vahvistuttava Sanassa. En voi tavoittaa noita ihmisiä.
Sinun on toteutettava Jumalan tahto omassa elämässäsi.
En voi tehdä sitä puolestasi. Et voi jättää sitä pappien huoleksi.
Jokaisen Kristuksen ruumiin jäsenen pitää olla täynnä Jumalan Sanaa, -
jotta he voivat vapautua ja vapauttaa muita.
Tämän voimme oppia Elian elämästä. Se päättyi lopulta hyvin.
Hänet otettiin suoraan taivaaseen. Puhumme tästä ensi jaksossa.
On kuitenkin traagista, että Elia, joka 3,5 vuoden ajan totteli Jumalaa -
ja näki valtavasti ihmeitä, teki vain vähän seuraavien 20 vuoden aikana.
Hänet oli tarkoitettu toisenlaiseen elämään.
Hän olisi voinut hallita Israelia tuomarina 30―40 vuotta -
ja nähdä jopa satojen tuhansien ihmisten elämän muuttuvan, -
mutta lannistumisensa jälkeen hän vaikutti asioihin vain vähän.
Jumala joutui nostamaan esiin Elisan, joka otti hänen paikkansa ja teki sen, -
mihin Jumala oli Elian kutsunut. En halua, että sinulle käy näin.
Ef. 5:17 "Älkää sentähden olko mielettömät, vaan ymmärtäkää, -
mikä Herran tahto on."
Oletko tyytyväinen elämääsi? Entäpä suhteesi Jumalaan?
Onko se niin vahva kuin haluaisit? Ehkäpä on muutoksen aika.
Viisi tapaa muuttaa elämäsi Charis-raamattukoulussa!
Päiväopetus, iltaopetus, avoin opetus, nettikurssi ja kirjekurssi
Charis-raamattukoulu on muuttanut ihmisten elämää vuodesta 1994.
Se on tuonut muutoksen kaikenikäisten opiskelijoiden elämään.
Kaikenlaisilla ihmisillä on yksi päämäärä, usko ja totuus: Jeesus.
Täällä löydät lahjasi ja tarkoituksesi.
Saat käytännöllistä opetusta ja kokemusta palvelusta.
Hyvä sanoma Jumalan ehdottomasta armosta ja rakkaudesta muuttaa sinut.
Kokoaikaiset opiskelijat saavat lähiopetusta kaikilla luennoilla.
Iltaopiskelijoilla opetus on osin lähiopetusta, osin nauhoitettua -
pienemmissä opetusryhmissä.
Jos et pääse kampuksellemme, älä vaivu epätoivoon.
Voit osallistua avoimeen opetukseen yhteistyökouluissamme eri puolella.
Tai ehkä nettikurssi sopii tilanteeseesi paremmin.
Voit opiskella rauhassa kotona, työpaikalla tai jopa kahvilassa -
nettikurssimme avulla. Jos sinulla ei ole tietokonetta tai nettiyhteyttä, -
voit opiskella kirjekurssin avulla.
Aloita, kun olet valmis, ja opiskele omaan tahtiisi.
Viisi tapaa muuttaa elämäsi: -
Päiväopetus, iltaopetus, avoin opetus yhteistyökouluissa, -
nettikurssi ja kirjekurssi.
Tutustu kouluumme osoitteessa www.charisbiblecollege.org
Mitä vielä odotat? Muuta elämäsi ja muuta maailma.
Andrewin opetussarja Eliasta on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Eliasta" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös tilata kaikki nämä tuotteet "Opetusta Eliasta" -pakettina, -
johon kuuluu kirja, työkirja sekä opetus joko CD- tai DVD-muodossa.
Koko paketin listahinta on 42,50 puntaa, -
mutta tänään saat sen 26 punnalla.
Voit tilata tuotteet nettisivujemme kautta.
Opetussarjan viides osa kertoo Elian taivaaseen ottamisesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Soita tai kirjoita meille jo tänään!
Tietoja Andrewin tulevista tapahtumista.
Lokakuussa 2013 hän on Australian Carrarassa ja Gold Coastissa.
Marraskuussa hän vierailee Louisianassa ja Teksasissa -
ja tammikuussa Phoenixissa ja Coloradossa.
Lisätietoja tapahtumista alueellasi saat nettisivuiltamme.
Suomennos: Anni Lähteenmäki